Hindistonda uch nafar talaba selfiga tushish vaqtida poyezd g‘ildiraklari ostida qoldi

Hindistonning Karnataka shtatida uch nafar talaba selfiga tushish vaqtida poyezd g‘ildiraklari ostida qolib halok bo‘ldi. Bu haqda NDTV telekompaniyasiga asoslanib, “RIA Novosti” xabar berdi.

Politsiyadagilarning xabar berishicha, halok bo‘lgan ikki talabaning shaxsi aniqlangan — ular Bangalordagi Milliy kollejda tahsil olishgan. Huquq-tartibot organlari xodimlarining hisoblashicha, halok bo‘lgan yigitlar suratga tushish vaqtida poyezd va o‘zlari o‘rtasidagi masofani to‘g‘ri hisobga olisholmagan.
Shuningdek, ushbu kollejning yana bir talabasi o‘tgan hafta halok bo‘lgani ma’lum qilindi. Yigitning do‘stlari uning cho‘kayotganini tasodifan suratga olishga muvaffaq bo‘lgan.